# name
Experiència d’aula activa, una prova pilot per la valoració de coneixements de genòmica i diagnòstic en professionals d’infermeria

# metadata.dc.description.abstract[].value
A la societat del segle XXI es constata una demanda creixent de professionals de Ciències de la Salut amb coneixements de genòmica perquè aquesta és la base dels tractaments personalitzats, adaptats a cada pacient. Aquests nous abordatges, fan palesa la necessitat de comptar amb professionals que tinguin una formació de nivell més específic. Donat que la professió d’Infermeria està a primera línia assistencial, els correspon liderar la formació en aquest àmbit i passar a omplir aquest buit professional que s’ha d’ocupar en l’assessorament en consell genètic del pacient. 
Aquest curs acadèmic 2018/19 ens vam proposar dissenyar una prova pilot amb la finalitat d’obtenir dades reals que ens permetessin constatar i documentar aquestes necessitats en els alumnes de l’assignatura de Biologia Molecular aplicada a les cures infermeres (BMACI) del màster en Metodologia de la Recerca Aplicada a les Cures Infermeres.
L’objectiu d’aquest treball és, en primer lloc, obtenir dades sobre coneixements previs i reflexions sobre la utilitat de la formació en aquest àmbit; i en segon lloc, aprofitar l’experiència d’aula activa proposada per valorar el progrés immediat obtingut en finalitzar les sessions on es van treballar alguns dels conceptes generals a l’aula. 
L’obtenció de dades i la valoració de coneixements previs es van recollir mitjançant tres eines: 1. Enquesta de valoració. 2. Exercici on es definia i relacionava 30 conceptes bàsics sobre genètica, biologia molecular i tècniques de diagnòstic. 3. Qüestionari previ de coneixements. Finalment, en finalitzar les sessions, els estudiants repetien de nou els punts 2 i 3 i els complementaven amb una reflexió personal comentada.  
Els resultats preliminars evidencien buits de formació en aquesta matèria, tant durant l’etapa de grau com en el postgrau, donat que els alumnes al·ludeixen que els seus coneixements previs provenen majoritàriament de la seva formació de batxillerat (70%). Alhora també, els resultats mostren que la metodologia d’aula activa manté els alumnes focalitzats en uns conceptes concrets augmentant el seu rendiment a classe.

# metadata.dc.rights[].value
cc by-nc-nd (c) Aurea Navarro-Sabaté, 2019

# metadata.dc.title[].value
Experiència d’aula activa, una prova pilot per la valoració de coneixements de genòmica i diagnòstic en professionals d’infermeria